[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |

Βρυξέλλες, 19.12.2006

COM(2006) 838 τελικό

ΕΚΘΕΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΣΥΜΒΟΥΛΙΟ

σχετικά με την εμπειρία που αποκτήθηκε με την εφαρμογή της οδηγίας 98/58/ΕΚ σχετικά με την προστασία των ζώων στα εκτροφεία

ΕΚΘΕΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΣΥΜΒΟΥΛΙΟ

σχετικά με την εμπειρία που αποκτήθηκε με την εφαρμογή της οδηγίας 98/58/ΕΚ σχετικά με την προστασία των ζώων στα εκτροφεία (Κείμενο που παρουσιάζει ενδιαφέρον για τον ΕΟΧ)

1. ΙΣΤΟΡΙΚΟ

Η ορθή εκτέλεση της κοινοτικής νομοθεσίας σχετικά με την καλή μεταχείριση των ζώων αποτελεί προτεραιότητα για τους πολίτες της ΕΕ. Κατά τα τελευταία 25 έτη, η ΕΕ κατάρτισε ένα σημαντικό σύνολο νομοθετικών κανόνων για την προστασία των ζώων εκτροφής, την ευθύνη για την εφαρμογή των οποίων φέρουν πρωταρχικά τα κράτη μέλη.

Η Επιτροπή έχει υπογραμμίσει την ανάγκη να εξασφαλισθεί η αποτελεσματική εκτέλεση της υφιστάμενης νομοθεσίας της ΕΕ που διέπει τον τομέα αυτό. Η παρούσα έκθεση αποτελεί μία από τις κυριότερες ενέργειες για το 2006 στο πλαίσιο του κοινοτικού σχεδίου δράσης για την προστασία και την καλή μεταχείριση των ζώων [1] , το οποίο δίνει ιδιαίτερη έμφαση στην ανάγκη για καλύτερη εφαρμογή των νομοθετικών κανόνων.

Η οδηγία 98/58/ΕΚ [2] σχετικά με την προστασία των ζώων στα εκτροφεία προβλέπει γενικές απαιτήσεις για την καλή μεταχείριση των ζώων οι οποίες είναι αποτέλεσμα της έγκρισης από την Κοινότητα [3] της ευρωπαϊκής σύμβασης περί της προστασίας των ζώων στα εκτροφεία (σύμβαση του Συμβουλίου της Ευρώπης). Στη σύμβαση αυτή περιλαμβάνονται μεταγενέστερες συστάσεις σχετικά με πολλές κατηγορίες ζώων, τις οποίες τα κράτη μέλη πρέπει να εφαρμόσουν. Επιπροσθέτως, τη νομοθεσία της ΕΕ σχετικά με την προστασία των ζώων εκτροφής συμπληρώνουν περαιτέρω συγκεκριμένες οδηγίες σχετικά με τις ωοπαραγωγούς όρνιθες (οδηγία 1999/74/ΕΚ [4] ), τους μόσχους (οδηγία 91/629/ΕΟΚ [5] ) και τους χοίρους (οδηγία 91/630/ΕΟΚ [6] ).

Το άρθρο 5 παράγραφος 2 της οδηγίας 98/58/ΕΚ απαιτεί να υποβάλει η Επιτροπή έκθεση στο Συμβούλιο βάσει της εμπειρίας που αποκτήθηκε από τα κράτη μέλη από την έναρξη εφαρμογής της οδηγίας και, ενδεχομένως, προτάσεις. Η Επιτροπή θεωρεί ότι, πριν από την υποβολή πρότασης στο Συμβούλιο, είναι απαραίτητο να σχηματίσει ακριβέστερη εικόνα της κατάστασης ιδιαίτερα μέσω της βελτίωσης του συστήματος υποβολής των εκθέσεων των κρατών μελών.

Η παρούσα έκθεση εξετάζει το βαθμό στον οποίο τα κράτη μέλη εφάρμοσαν τις διατάξεις της ανωτέρω κοινοτικής νομοθεσίας και ενημερώνει το Συμβούλιο σχετικά με απόφαση της Επιτροπής για αντικατάσταση της απόφασης 2000/50/ΕΚ[7] της Επιτροπής σχετικά με τις ελάχιστες απαιτήσεις για την επιθεώρηση κτηνοτροφικών μονάδων.

Βάσει της εμπειρίας που απέκτησε η Επιτροπή από την εφαρμογή της απόφασης 2000/50/ΕΚ, προκύπτει ότι ήταν απαραίτητο:

- να βελτιωθεί η διαφάνεια των αποτελεσμάτων των επιθεωρήσεων που πραγματοποιούν τα κράτη μέλη στον τομέα αυτό και

- να προσαρμοσθεί η εν λόγω νομοθετική πράξη στη νέα προσέγγιση την οποία εισήγαγε για την παρακολούθηση της τροφικής αλυσίδας ο κανονισμός (ΕΚ) αριθ. 882/2004 [8] για τη διενέργεια επισήμων ελέγχων της τροφικής αλυσίδας.

Ο κανονισμός (ΕΚ) αριθ. 882/2004 προβλέπει ότι τα κράτη μέλη θέτουν σε εφαρμογή σχέδια ελέγχου και υποβάλλουν ετήσιες εκθέσεις σχετικά με τα αποτελέσματα των επιθεωρήσεων που διεξήχθησαν σε διάφορους τομείς σχετικά με την ασφάλεια των τροφίμων, συμπεριλαμβανομένης της καλής μεταχείρισης των ζώων. Ο κανονισμός τέθηκε σε ισχύ την 1η Ιανουαρίου 2006.

Επιπροσθέτως, από το 2003, η αναθεώρηση της κοινής γεωργικής πολιτικής εισήγαγε την έννοια της πολλαπλής συμμόρφωσης. Στο πλαίσιο αυτό, η χορήγηση άμεσων ενισχύσεων στους αγρότες πραγματοποιείται μόνον εάν τηρούνται ορισμένοι κανόνες καλής μεταχείρισης των ζώων[9]. Ο όρος αυτός θα ισχύσει, όσον αφορά τους κανόνες καλής μεταχείρισης των ζώων, μετά την 1η Ιανουαρίου 2007. Ως εκ τούτου, υπάρχει ακόμη ένας λόγος να προβεί η Επιτροπή στην έγκαιρη ανάπτυξη μέσων αξιολόγησης της εκτέλεσης των κανόνων της ΕΕ για την καλή μεταχείριση των ζώων όσον αφορά τα ζώα εκτροφής.

2. ΚΥΡΙΕΣ ΔΙΑΠΙΣΤΩΣΕΙΣ

2.1 Πηγές πληροφόρησης

Σήμερα σε κάθε κράτος μέλος, οι επιθεωρήσεις της καλής μεταχείρισης των ζώων πραγματοποιούνται επί τόπου και τα αποτελέσματα υποβάλλονται στην κεντρική αρμόδια αρχή, η οποία, με τη σειρά της, αποστέλλει τα δεδομένα στην Επιτροπή. Τα δεδομένα αυτά συνιστούν τις εκθέσεις των κρατών μελών η υποβολή των οποίων απαιτείται βάσει της απόφασης 2000/50/ΕΚ (βλ. πίνακες 4 έως 9 του παραρτήματος). Η παρούσα έκθεση βασίζεται επίσης στις εκθέσεις επιθεώρησης των εμπειρογνωμόνων της Επιτροπής, οι οποίοι είναι υπεύθυνοι για τον έλεγχο της ορθής εκτέλεσης της κοινοτικής νομοθεσίας στον εν λόγω τομέα (βλ. πίνακες 2 και 3 του παραρτήματος).

2.2 Μεταφορά της νομοθεσίας της ΕΕ, συμβουλευτική υποστήριξη και κατάρτιση στελεχών

Η μεταφορά της νομοθεσίας της ΕΕ στο εθνικό δίκαιο είναι σήμερα ικανοποιητική στα περισσότερα κράτη μέλη που επισκέφθηκαν οι εμπειρογνώμονες της Επιτροπής. Ωστόσο, η πραγματικότητα όσον αφορά τη μεταφορά της νομοθεσίας της ΕΕ παρουσιάζει αρκετές διαφορές. Ορισμένα κράτη μέλη εφάρμοσαν πρότυπα καλής μεταχείρισης που υπερβαίνουν τα κοινοτικά πρότυπα, ενώ άλλα κράτη μέλη καθυστέρησαν την εφαρμογή.

Επιπροσθέτως, σε μερικές περιπτώσεις οι εμπειρογνώμονες της Επιτροπής διαπίστωσαν ότι σε ορισμένα κράτη μέλη η ανεπαρκής κατάρτιση ή συμβουλευτική υποστήριξη των επίσημων επιθεωρητών ήταν ο σημαντικότερος λόγος της διεξαγωγής μη ικανοποιητικών επιθεωρήσεων.

2.3 Εξακολουθούν να είναι αναγκαίες οι βελτιώσεις του σχεδιασμού και της διεξαγωγής των επιθεωρήσεων

Από το 2000 έως το 2003 οι εμπειρογνώμονες της Επιτροπής διαπίστωσαν ότι μόνο λίγες αρμόδιες αρχές κατάρτισαν συγκεκριμένα εθνικά προγράμματα τα οποία θα μπορούσαν να παράσχουν ικανοποιητικό επίπεδο παρακολούθησης και εκτέλεσης. Ωστόσο, από το 2004 έως το 2005 επιτεύχθηκε πρόοδος σε πολλά κράτη μέλη προκειμένου να αντιμετωπισθούν οι ελλείψεις αυτές.

Συχνά πραγματοποιούνταν έλεγχοι στη μονάδα για άλλους λόγους (για παράδειγμα, στο πλαίσιο προγραμμάτων προστασίας της υγείας των ζώων ή ελέγχων υπολειμμάτων). Η ολοκληρωμένη προσέγγιση της επιθεώρησης των μονάδων έχει πολλά πλεονεκτήματα, υπό την προϋπόθεση ότι όλες οι πτυχές της επιθεώρησης προγραμματίζονται και εκτελούνται με την ίδια αποτελεσματικότητα. Σε πολλές περιπτώσεις, ωστόσο, η καλή μεταχείριση των ζώων εναποτίθετο σε τοπικές πρωτοβουλίες, ενώ σε άλλα προγράμματα δινόταν μεγαλύτερη προτεραιότητα.

Η κατάσταση αυτή είχε ως αποτέλεσμα να διενεργούνται σε ορισμένες περιπτώσεις επιθεωρήσεις της καλής μεταχείρισης των ζώων με αρκετά επιφανειακό τρόπο. Το πρόβλημα αυτό διορθώθηκε εν μέρει από αρκετές αρμόδιες αρχές που ανέπτυξαν πιο λεπτομερείς καταλόγους σημείων προς έλεγχο όσον αφορά την καλή μεταχείριση των ζώων.

Πρόσφατα υπήρξε επίσης βελτίωση σε ορισμένα κράτη μέλη ως προς την επιλογή των μονάδων προς επιθεώρηση. Αυτό φαίνεται ότι οφείλεται στη σταδιακή εφαρμογή του κανονισμού (ΕΚ) αριθ. 882/2004 καθώς και στην ολοένα αυξανόμενη συνειδητοποίηση από τις αρχές της άμεσης σύνδεσης μεταξύ της συμμόρφωσης με τις απαιτήσεις καλής μεταχείρισης και της χορήγησης των άμεσων ενισχύσεων (κανονισμός πολλαπλής συμμόρφωσης).

Απομένει, ωστόσο, να επιτευχθεί πρόοδος στις περιπτώσεις όπου οι επιθεωρήσεις στον τομέα της καλής μεταχείρισης των ζώων δεν διεξάγονται με την επιβαλλόμενη διεξοδικότητα.

2.4 Σύστημα καταχώρισης και υποβολής εκθέσεων : μεικτά αποτελέσματα

Τα δεδομένα που είναι επί του παρόντος διαθέσιμα στην Επιτροπή δείχνουν ότι σε ορισμένα κράτη μέλη δεν καταγράφονταν με συστηματικό τρόπο λεπτομερή στοιχεία για τις επιθεωρήσεις και τις επακόλουθες ενέργειες, ενώ ορισμένες φορές δεν υπήρχε κατάλληλο σύστημα καταγραφής στα μητρώα.

Από την άλλη, ορισμένα κράτη μέλη ανέπτυξαν ηλεκτρονικά συστήματα υποβολής εκθέσεων τα οποία καθιστούν δυνατή την ταχεία και ακριβή ενοποίηση των δεδομένων.

Η εμπειρία δείχνει τη σημασία που έχει η χρήση κατάλληλων καταλόγων με σημεία προς έλεγχο που να περιλαμβάνουν όλες τις απαιτήσεις της οδηγίας 98/58/ΕΚ, προκειμένου να καλύπτονται όλες οι πτυχές της καλής μεταχείρισης των ζώων σε μια μονάδα. Παρά το γεγονός ότι σε ορισμένα κράτη μέλη πρόσφατα επιτεύχθηκε πρόοδος, εξακολουθούν να υπάρχουν περιπτώσεις όπου οι κατάλογοι σημείων προς έλεγχο περιορίζονται στις νομοθετικές απαιτήσεις ανά είδος ή ορισμένες φορές δεν υπάρχουν καν. Το γεγονός αυτό μειώνει τη σημασία των συλλεχθέντων στοιχείων.

Επιπροσθέτως, προκειμένου να σχηματισθεί σωστή εικόνα της επικρατούσας κατάστασης σε εθνικό και κοινοτικό επίπεδο, τα δεδομένα σχετικά με τις επιθεωρήσεις πρέπει να συλλέγονται ανά εναρμονισμένες κατηγορίες σύμφωνα με αυτές που προβλέπονται στην οδηγία 2000/50/ΕΚ. Οι εμπειρογνώμονες της Επιτροπής ανέφεραν ότι ο σχεδιασμός του καταλόγου των σημείων προς έλεγχο δεν εξασφαλίζει πάντοτε ότι εξετάζονται όλα τα κριτήρια.

2.5 Σημαντικές δυσκολίες απόκτησης και ερμηνείας των δεδομένων από τα κράτη μέλη (πίνακες 4 έως 9 του παραρτήματος)

Για την περίοδο 2000-2001 μόνον τρία κράτη μέλη απέστειλαν ικανοποιητικές εκθέσεις εμπρόθεσμα (δηλαδή πριν από τις 30 Απριλίου 2002) και μόνον ένα κράτος μέλος για την περίοδο 2002-2003. Και για τις δύο περιόδους η Επιτροπή χρειάστηκε να υπενθυμίσει στα κράτη μέλη τις υποχρεώσεις τους όσον αφορά την υποβολή εκθέσεων είτε γιατί δεν είχε παρασχεθεί έκθεση είτε γιατί η έκθεση δεν είχε παρασχεθεί με βάση το κατάλληλο μορφότυπο είτε γιατί τα δεδομένα παρουσίαζαν σημαντικές ανακολουθίες (βλ. πίνακα 1 του παραρτήματος).

Τα δεδομένα για τα κράτη μέλη είναι δύσκολο να ερμηνευθούν για δύο λόγους:

α) ανακολουθία των δεδομένων που παρέχονται από τα κράτη μέλη·

β) πιθανότητα εφαρμογής πολύ διαφορετικών μεθοδολογιών συλλογής δεδομένων μεταξύ των κρατών μελών.

Η Επιτροπή τείνει προς το συμπέρασμα ότι οι διαφορές των δεδομένων μεταξύ των κρατών μελών ενδέχεται να οφείλονται σε μεγαλύτερο βαθμό στις διαφορές στον τρόπο υπολογισμού του αριθμού των επιθεωρήσεων από ό,τι στα πραγματικά αποτελέσματά τους.

2.6 Διαπιστώσεις τεχνικού χαρακτήρα βάσει των εκθέσεων των κρατών μελών

Οι παραβιάσεις που ανέφεραν τα κράτη μέλη αφορούσαν ως επί το πλείστον τέσσερις κατηγορίες που ορίζονται από την απόφαση 2000/50/ΕΚ της Επιτροπής: κτίρια, ελευθερία κίνησης, μητρώα και επιθεώρηση.

Όσον αφορά την κατηγορία «κτίρια», ο ορισμός περιλαμβάνει τον ακατάλληλο σχεδιασμό των κτιρίων και των εξοπλισμών καθώς και την ανεπαρκή χρήση εγκαταστάσεων, όπως ο εξαερισμός ή τα συστήματα φωτισμού. Οι εκμεταλλεύσεις χοίρων αναφέρονται πιο συχνά στην κατηγορία αυτή των παραβιάσεων από ό,τι τα άλλα είδη.

Η κατηγορία «ελευθερία κίνησης» περιλαμβάνει το συνωστισμό των ζώων. Αυτή η κατηγορία παραβιάσεων αναφέρεται εξίσου για όλα τα είδη (μόσχοι, χοίροι και ωοπαραγωγοί όρνιθες).

Οι κατηγορίες «επιθεώρηση» και «μητρώα» αφορούν αντίστοιχα την ακατάλληλη εξέταση των ζώων και την ανεπαρκή ιχνηλασιμότητα των ιατρικών θεραπειών και των θανάτων ζώων που παρατηρούνται από τον υπεύθυνο της μονάδας.

Στελέχη της Επιτροπής πραγματοποιούν τακτικά επιτόπιες επισκέψεις προκειμένου να παρακινούν τις προσπάθειες των κρατών μελών για την επίτευξη καλύτερων ποσοστών συμμόρφωσης. Επιπροσθέτως, μετά την έναρξη της ισχύος τις κανονισμού (ΕΚ) αριθ. 882/2004[10], τα κράτη μέλη πρέπει να προσαρμόζουν το εθνικό τους σχέδιο ελέγχου έτσι ώστε να λαμβάνουν υπόψη τα αποτελέσματα των επίσημων ελέγχων τους καθώς και του ελέγχου που διεξάγει η Κοινότητα.

3. ΑΠΟΦΑΣΗ 2006/778/ΕΚ[11] ΤΗΣ ΕΠΙΤΡΟΠΗΣ

Από τα ανωτέρω προκύπτει ότι, παρά το γεγονός ότι τα κράτη μέλη πραγματοποιούν ελέγχους για την καλή μεταχείριση των ζώων, η υποβολή των εκθέσεων παρουσίαζε ανακολουθίες και έλλειψη διαφάνειας. Ως αποτέλεσμα, τα δεδομένα που ήταν διαθέσιμα στην Επιτροπή δεν έχουν μεγάλη χρησιμότητα για τη βελτίωση της κατάστασης , ιδιαίτερα για την υποστήριξη των πρωτοβουλιών που προβλέπονται στο κοινοτικό σχέδιο δράσης για την προστασία και την καλή μεταχείριση των ζώων.

Κατά συνέπεια, η Επιτροπή εξέδωσε απόφαση για τη βελτίωση του συστήματος υποβολής εκθέσεων από τα κράτη μέλη. Η απόφαση αυτή, η οποία θα τεθεί σε εφαρμογή από την 1η Ιανουαρίου 2008, αφορά μια σειρά από ζητήματα που αναφέρθηκαν στην παρούσα έκθεση.

Η απόφαση θα συμβάλει στην εναρμόνιση της μεθοδολογίας της υποβολής εκθέσεων από τα κράτη μέλη σχετικά με τα αποτελέσματα των επιθεωρήσεών τους. Θα βοηθήσει επίσης τα κράτη μέλη να διαχειρίζονται καλύτερα τους πόρους που διαθέτουν και να βελτιώσουν την προβολή της δράσης τους στο ευρύ κοινό.

Επιπροσθέτως, θα διευκολύνει το έργο της Επιτροπής όσον αφορά την αξιολόγηση της συμμόρφωσης με τη νομοθεσία της ΕΕ και παράλληλα θα συμβάλει στη διαδικασία λήψης αποφάσεων, ιδίως καθιστώντας δυνατή την εκτίμηση του αντικτύπου των μελλοντικών πολιτικών . Αυτό ισχύει για τις κατηγορίες ζώων που καλύπτονται από συστάσεις της ευρωπαϊκής σύμβασης περί της προστασίας των ζώων στα εκτροφεία.

4. ΣΥΜΠΕΡΑΣΜΑΤΑ ΚΑΙ ΣΥΣΤΑΣΕΙΣ

Η Επιτροπή πιστεύει, ωστόσο, ότι η ισχύουσα εντολή[12] που έχει λάβει από το Συμβούλιο όσον αφορά την εφαρμογή της οδηγίας 98/58/ΕΚ δεν μπορεί να καλύψει όλα τα ζητήματα που αναφέρθηκαν και είναι απαραίτητη η ανάληψη περαιτέρω πρωτοβουλιών.

Κατά πρώτον, ορισμένες αρχές έχουν εκφράσει ανησυχίες σχετικά με την υπερβολική γραφειοκρατία. Η Επιτροπή είναι επίσης της γνώμης ότι οι διαδικασίες πρέπει να απλοποιηθούν έτσι ώστε να δοθεί προτεραιότητα στη δράση και όχι στη συμπλήρωση εντύπων. Παράλληλα, οι πολίτες ζητούν μεγαλύτερη διαφάνεια και γνωστοποίηση των ενεργειών στις οποίες προβαίνει η δημόσια διοίκηση.

Κατά δεύτερον, τα ζητήματα καλής μεταχείρισης των ζώων ενσωματώνονται ολοένα και περισσότερο στις άλλες κοινοτικές πολιτικές και ιδιαίτερα στην Κοινή Γεωργική Πολιτική (βιολογική γεωργία, αγροτική ανάπτυξη, πολλαπλή συμμόρφωση) καθώς και την πολιτική έρευνας. Το γεγονός αυτό σημαίνει ότι η ανάπτυξη ενός ακριβούς συστήματος υποβολής εκθέσεων σε κοινοτικό επίπεδο δεν θα εξυπηρετήσει μόνον το σκοπό της καλής μεταχείρισης των ζώων αλλά θα συμβάλει επίσης στην αξιολόγηση άλλων πολιτικών της ΕΕ και θα ανταποκριθεί σε μεγαλύτερο βαθμό στις μελλοντικές ανάγκες έρευνας.

Τρίτον, είναι αναγκαίο οι αρμόδιες αρχές να βελτιώσουν το βαθμό συνειδητοποίησης και τεχνογνωσίας των υπαλλήλων τους που είναι αρμόδιοι για τον έλεγχο των απαιτήσεων καλής μεταχείρισης των ζώων στις μονάδες.

Για την αντιμετώπιση των ζητημάτων αυτών, η Κοινότητα εξετάζει την πιθανότητα:

( να καταστήσει τις εκθέσεις των κρατών μελών σχετικά με τις επιθεωρήσεις όσον αφορά την καλή μεταχείριση των ζώων διαθέσιμες στο ευρύ κοινό μέσω του Διαδικτύου, υπό τους όρους που θεσπίζονται στον κανονισμό (ΕΚ) αριθ. 1049/2001[13] για την πρόσβαση του κοινού στα έγγραφα του Ευρωπαϊκού Κοινοβουλίου, του Συμβουλίου και της Επιτροπής·

( να εκπονήσει μελέτη σκοπιμότητας σχετικά με την ανάπτυξη εφαρμογής λογισμικού για την υποστήριξη της συλλογής στοιχείων από τα κράτη μέλη σχετικά με τις επιθεωρήσεις μονάδων όσον αφορά την καλή μεταχείριση των ζώων·

( να αναπτύξει πιο ολοκληρωμένη πολιτική κατάρτισης των υπαλλήλων των κρατών μελών που είναι αρμόδιοι για τη διεξαγωγή επιθεωρήσεων των μονάδων όσον αφορά την καλή μεταχείριση των ζώων.

ANNEX

TABLE 1 – LEVEL OF COMPLIANCE[14] OF THE MEMBER STATES' REPORTS

Type of compliance/ non compliance | 2000-2001 reports | 2002-2003 reports |

Full compliance | DE, FI, LU | DE |

In compliance but not on time | BE, FR, IE, UK | AT, BE, FI, IE, UK |

In compliance after reminder | AT, DK, IT, NL, SE | DK, ES, FR, IT, SE, LU, NL |

Not in compliance | ES, EL, PT | EL, PT |

TABLE 2 – LIST OF INSPECTIONS CARRIED OUT BY EXPERTS FROM THE COMMISSION 2000-2003

Member States | Dates | Reference | Scope |

Pigs | Calves | Laying hens |

AT Austria | June 2000 | DG SANCO 1099/2000 | x | x |

May 2000 | DG SANCO 1009/2000* | x |

BE Belgium | September 2000 | DG SANCO 1103/2000 | x | x |

May 1999 / Jan. 2000 | DG SANCO 1012/2000* | x |

DE Germany | November 2001 | DG SANCO 3382/2001 | x | x | x |

March 2000 | DG SANCO 1057/2000* | x |

DK Denmark | May 2000 | DG SANCO 1098/2000 | x | x |

ES Spain | September 2001 | DG SANCO 3344/2001 | x | x | x |

EL Greece | June 2002 | DG SANCO 8522/2002 | x | x | x |

March 2000 | DG SANCO 1133/2000* | x |

FR France | October 2000 | DG SANCO 1263/2000 | x | x |

FI Finland | June 2001 | DG SANCO 3312/2001 | x | x | x |

June 2000 | DG SANCO 1160/2000* | x |

IT Italy | October 2001 | DG SANCO 3385/2001 | x | x | x |

IE Ireland | October 2001 | DG SANCO 3383/2001 | x | x | x |

LU Luxembourg | November 2001 | DG SANCO 3343/2001 | x | x | x |

January 2000 | DG SANCO 1013/2000* | x |

PT Portugal | May 2000 | DG SANCO 1158/2000* | x |

SE Sweden | March 2000 | DG SANCO 1101/2000 | x | x |

April 2000 | DG SANCO 1135/2000* | x |

UK United Kingdom | March 2000 | DG SANCO 1102/2000 | x | x |

Pigs | Calves | Laying hens |

DE Germany | March 2004 | DG(SANCO)7018/2004 | x |

DK Denmark | January 2004 | DG(SANCO) 7208/2004 | x |

EE Estonia | September 2005 | DG(SANCO)7714/2005 | x |

ES Spain | February 2004 | DG(SANCO)7230/2004 | x |

February/March 2005 | DG(SANCO)7548/2005 | x |

FR France | March 2004 | DG(SANCO)7231/2004 | x |

IT Italy | May 2004 | DG(SANCO)7010/2004 | x |

May 2005 | DG(SANCO)7636/2005 | x |

LV Latvia | May/June 2005 | DG(SANCO)7637/2005 | x |

NL Netherlands | January- February 2005 | DG(SANCO)7512/2005 | x |

PT Portugal | February 2005 | DG(SANCO)7544/2005 | x |

PL Poland | June/July 2005 | DG(SANCO)7638/2005 | x |

UK United Kingdom | January 2004 | DG(SANCO)7019/2004 | x |

TABLE 5 – MEMBER STATES REPORTS ON LAYING HENS (2002-2003)

LAYING HENS 2002+2003 | (a) Number of holdings(1) | (b) Number of inspections(2) | % inspection (b/a) | (c) Number of infringements per technical area | (d) Total number Infringements | % infringements (d/b) |

TABLE 6 – MEMBER STATES REPORTS ON CALVES (2000-2001)

CALVES 2000+2001 | (a) Number of holdings (1) | (b) Number of inspections(2) | % inspection (b/a) | (c) Number of infringements per technical area | (d) Total number Infringements | % infringements (d/b) |

TABLE 7 – MEMBER STATES REPORTS ON CALVES (2002-2003)

CALVES 2002+2003 | (a) Number of holdings(1) | (b) Number of inspections(2) | % inspection (b/a) | (c) Number of infringements per technical area | (d) Total number Infringements | % infringements (d/b) |

TABLE 8 – MEMBER STATES REPORTS ON PIGS (2000-2001)

PIGS 2000+2001 | (a) Number of holdings(1) | (b) Number of inspections(2) | % inspection (b/a) | (c) Number of infringements per technical area | (d) Total number Infringements | % infringements (d/b) |

TABLE 9 – MEMBER STATES REPORTS ON PIGS (2002-2003)

PIGS 2002+2003 | (a) Number of holdings(1) | (b) Number of inspections(2) | % inspection (b/a) | (c) Number of infringements per technical area | (d) Total number Infringements | % infringements (d/b) |

[pic][pic][pic]

[1] COM(2006)13 και COM(2006)14.

[2] ΕΕ L 221 της 8.8.1998, σ. 23.

[3] Απόφαση 78/923/ΕΟΚ (ΕΕ L 323 της 17.11.1978, σ. 12).

[4] ΕΕ L 203 της 3.8.1999, σ. 53.

[5] ΕΕ L 340 της 11.12.1991, σ. 28. Οδηγία όπως τροποποιήθηκε τελευταία με την απόφαση 97/182/ΕΚ της Επιτροπής (ΕΕ L 76 της 18.3.1997, σ. 30).

[6] ΕΕ L 340 της 11.12.1991, σ. 33. Οδηγία όπως τροποποιήθηκε τελευταία με την οδηγία 2001/93/ΕΚ της Επιτροπής (ΕΕ L 316 της 1.12.2001, σ. 36).

[7] ΕΕ L 19 της 25.1.2000, σ. 51.

[8] Κανονισμός (ΕΚ) αριθ. 882/2004 του Ευρωπαϊκού Κοινοβουλίου και του Συμβουλίου για τη διενέργεια επισήμων ελέγχων της συμμόρφωσης προς τη νομοθεσία περί ζωοτροφών και τροφίμων και προς τους κανόνες για την υγεία και την καλή διαβίωση των ζώων (ΕΕ L 165 της 30.4.2004, σ. 1).

[9] Κανονισμός (ΕΚ) αριθ. 1782/2003 ( ΕΕ L 270 της 21.10.2003, σ. 1).

[10] 19 Ιανουαρίου 2006.

[11] ΕΕ L 314 της 15.11.2006, σ. 39.

[12] Η διαδικασία της επιτροπολογίας περιορίζεται κυρίως στις υποχρεώσεις υποβολής εκθέσεων των κρατών μελών (άρθρο 6 παράγραφος 3 της οδηγίας 98/58/ΕΚ).

[13] ΕΕ L 145 της 31.5.2001, σ. 43.

[14] Compliance with Decision 2000/50/EC concerning the minimum requirements for the inspection of holdings on which animals are kept for farming purposes.